	[image: image1.jpg]



	JAVNA ZDRAVSTVENA USTANOVA

CENTAR ZA FIZIKALNU MEDICINU,

REHABILITACIJU I BANJSKO

LIJEČENJE „ILIDŽA“ GRADAČAC

Broj: 02-2326/2025

Na osnovu člana 20 a. Zakona o radu („Sl. novine FBiH“, broj: 26/16, 89/18, 44/22 i 39/14), člana 4. Uredbe o postupku prijema u radni odnos u javnom sektoru u Tuzlanskom kantonu („Sl. novine Tuzlanskog kantona“, broj: 4/19, 4/20, 11/20 i 5/21), člana 9. Pravilnika o radu JZU Centar za fizikalnu medicinu, rehabilitaciju i banjsko liječenje “Ilidža” Gradačac( br:01-191/2022, 01-2352/2022 i 01-994/2023), člana 4. Pravilnika o postupku i kriterijima prijema u radni odnos u JZU Centar za fizikalnu medicinu, rehabilitaciju i banjsko liječenje “Ilidža” Gradačac broj: 01-640/2023, Odluke Upravnog odbora o davanju saglasnosti broj: 01-2281/2025 od 31.07.2025. godine i Odluke direktora o potrebi prijema u radni odnos radnika u ustanovu broj: 02-2249/2025 od 28.07.2025. godine, JZU Centar za fizikalnu medicinu, rehabilitaciju i banjsko liječenje “Ilidža” Gradačac raspisuje

OGLAS
za prijem u radni odnos

I

JZU Centar za fizikalnu medicinu, rehabilitaciju i banjsko liječenje “Ilidža” Gradačac sa sjedištem u Gradačcu, ulica Hazna bb, vrši prijem u radni odnos radnike i to na slijedeća radna mjesta:
1. 
Doktor specijalista fizikalne medicine i rehabilitacije VSS - na određeno vrijeme u trajanju od 2 (dvije) godine, puno radno vrijeme uz probni rad u trajanju od 3 (tri) mjeseca - 1 izvršilac;
2.
Diplomirani fizioterapeut I ciklus VSS ili viši fizioterapeut VŠS - na određeno vrijeme u trajanju od 1 (jednu) godinu, puno radno vrijeme uz probni rad u trajanju od 3 (tri) mjeseca – 2 izvršioca;

3.
Fizioterapeutski tehničar SSS:
a)
na neodređeno vrijeme, puno radno vrijeme uz probni rad u trajanju od 1 (jedan) mjesec – 1 izvršilac;

b)
na određeno vrijeme u trajanju od 1 (jednu) godinu, puno radno vrijeme uz probni rad u trajanju od 1 (jedan) mjesec – 1 izvršilac;

4.
Medicinski tehničar SSS:

a)
na neodređeno vrijeme, puno radno vrijeme uz probni rad u trajanju od 1 (jedan) mjesec – 1 izvršilac;

b)
na određeno vrijeme u trajanju od 1 (jednu) godinu, puno radno vrijeme uz probni rad u trajanju od 1 (jedan) mjesec – 1 izvršilac;
c)
na određeno vrijeme do povratka radnika sa bolovanja a najduže do godinu dana, puno radno vrijeme uz probni rad u trajanju od 1 (jedan) mjesec – 1 izvršilac;
5.
Recepcionar SSS – na određeno vrijeme u trajanju od 1 (jednu) godinu, puno radno vrijeme uz probni rad u trajanju od 1 (jedan) mjesec – 2 izvršioca;
6. 
Kuhar SSS:

a) 
na određeno vrijeme u trajanju 1 (jednu) godinu, puno radno vrijeme uz probni rad u trajanju od 1 (jedan) mjesec – 1 izvršilac;
b) 
na određeno vrijeme do povratka radnika sa bolovanja a najduže do godinu dana, puno radno vrijeme uz probni rad u trajanju od 1 (jedan) mjesec – 2 izvršioca;

7.
Spremačica NK:

a)
na neodređeno vrijeme, puno radno vrijeme uz probni rad u trajanju od 1 (jedan) mjesec – 4 izvršioca;

b)
na određeno vrijeme u trajanju od 1 (jednu) godinu, puno radno vrijeme uz probni rad u trajanju od 1 (jedan) mjesec – 3 izvršioca.
II

Kratak opis poslova:

1.Doktor specijalista fizikalne medicine i rehabilitacije VSS - vrši preglede, uključujući i upućivanja za dodatna ispitivanja s ciljem uspostavljanja dijagnoze i određivanja tretmana ili davanja mišljenja, vrši dijagnostiku, planiranje i provođenje tretmana za liječenje, vrši stručni monitoring i evaluaciju propisanog balneo - fizikalnog tretmana, učestvuje u pripravnosti i dežurstvu u Ustanovi, svakodnevno vrši vizitu, u stalnom je kontaktu sa fizioterapeutima, prati sve faze rehabilitacije i daje odgovarajuće primjedbe i uputstva, pruža konsultativne usluge i daje mišljenja na zahtjev, vrši ambulantno pružanje usluga fizikalne terapije, daje savjete i upute pacijentima ili njegovateljima, sarađuje sa drugim zdravstvenim ustanovama primarnog, sekundarnog i tercijarnog nivoa, obavlja fizikalne ekspertize, sarađuje sa ortopedskim radionicama u pravovremenoj aplikaciji odgovarajućih protetskih pomagala, sarađuje sa institucijama, radi na unapređenju dijagnostičkih, terapeutskih i preventivnih postupaka, vrši kontrolni pregled i piše otpusno pismo za bolesnika, pruža hitnu medicinsku pomoć u pripravnosti, provodi pregled umrlih i prijavu smrti u skladu sa zakonskim propisima, potpisuje razne prepise i izvode, potvrde i drugu medicinsku dokumenataciju specijalističke ambulante, vodi i čuva medicinsku evidenciju i dokumentaciju u skladu sa propisima o evidencijama iz oblasti zdravstva i drugim propisima, učestvuje u uspostavljanju, razvijanju i održavanju sistema poboljšanja kvaliteta i sigurnosti zdravstvenih usluga, kao i u kontroli kvalitete zdravstvenih usluga, sudjeluje u izradi standardnih politika i procedura, postupa po usvojenim politikama, procedurama, protokolima, kliničkim vodiljama i dobrom praksom, obavezno koristi informacioni sistem i standardnu opremu ordinacije, primjenjuje postupke očuvanja zdravlja i zdravog okoliša, te brigu za ličnu sigurnost, sigurnost pojedinca i zajednice, poštuje ljudsko dostojanstvo, integritet i prava pacijenata u skladu sa posebnim propisom o pravima, obavezama i odgovornostima pacijenata, čuva kao profesionalnu tajnu podatke koji se odnose na zdravstveno stanje pacijenta, izučava stručnu literaturu i primjenu novih dostignuća medicinske nauke,  sudjeluje na stručnim sastancima i kongresima i to prenosi saradnicima, učestvuje u izradi specifikacija za plan javnih nabavki, obavlja i druge poslove koji proizlaze iz općih i posebnih propisa i ugovora, obavlja i druge poslove koje mu povjeri direktor.
2.
Diplomirani fizioterapeut I ciklusa ili viši fizioterapeut VŠS - vrši zakazivanje, prihvat i pripremu pacijenata za sprovođenje balneo fizikalnog tretmana, vrši sve neophodne pripreme za pregled i tretman uključujući i objašnjenje postupka, postavljanje pacijenta u odgovarajući položaj kao i kontrolu izvršene aktivnosti, samostalno radi sve potrebne poslove u fizikalnoj terapiji kod bolesnika prema odredbi liječnika specijaliste, provodi kineziterapijski i hidro-kineziterapijski postupak u rehabilitaciji neuroloških, reumatskih i internističkih bolesnika, provodi kineziterapijski i hidro-kineziterapijski program neurološki rizične djece, provodi termo, elektro, mehano, hidro-kinezi i druge terapijske postupke, u okviru poslova i radnih zadataka na hidro-kineziterapiji učestvuje u funkcionalnom testiranju lokomotornog sistema bolesnika, obavlja i druge poslove koji proizilaze iz općih i posebnih propisa i ugovora.
3. Fizioterapeutski tehničar SSS– radi sve potrebne poslove na fizikalnoj terapiji u domeni fizikalne medicine kod bolesnika prema odredbi liječnika, provodi termo, elektro, parafin, fango terapije, četveroćelijske kupke, mineralne i biserne kupke, hidromasažu, bazene, ručnu masažu, krioterapiju, kinezi i druge terapije, pod nadzorom diplomiranog i višeg fizioterapeuta provodi i ostale specifične procedure individualne kineziterapije, vrši individualne i grupne vježbe, obavlja gimnastiku kod djece grupno i individualno, vrši medicinsku gimnastiku u bolesničkim sobama na krevetu bolesnika, vježbanje hoda, provodi grupnu hidrogimnastiku u bazenima i individualnu u kadi, vodi dnevnu evidenciju svih terapijskih postupaka pri radu, vodi fizioterapeutski karton za svakog pacijenta, opservira, prati i registrira uspješnost terapeutskog tretmana, stava i ponašanja pacijenata u skladu sa stručnim kompetencijama, vodi i čuva propisane evidencije i dokumentaciju u skladu sa propisima o evidencijama u oblasti zdravstva i drugim općim i posebnim propisima, obavlja i druge poslove i aktivnosti po potrebi ili koji proizilaze iz općih i posebnih propisa i ugovora.
4.
 Medicinski tehničar SSS- vrši prihvat i smještaj bolesnika u bolesničku sobu, vrši jutarnju pripremu odjeljenja za vizitu i aktivno sudjeluje u sestrinskoj primopredaji, te o istoj izvještava nadležne ljekare i glavnu sestru, obavlja poslove opće njege bolesnika u svim bolničkim jedinicama (održavanje 
osobne higijene bolesnika i njegove okoline, hranjenje bolesnika, obavljanje određenih medicinsko-tehničkih radnji, ispomoć liječniku kod pregleda bolesnika i intervencija i sl.),vodi brigu o čistoći i primjeni higijenskih i aseptičkih postupaka sa priborom i medicinskim instrumentima na bolničkim odjelima,evidentira i pravovremeno izvještava nadređene o svim zapaženim promjenama kod bolesnika, pristupa hitnom zbrinjavanju bolesnika do dolaska ljekara, obavlja i druge poslove koji proizilaze iz općih i posebnih propisa i ugovora. 
5. Recepcionar SSS– vrši planiranje i popunu smještajnih kapaciteta i zadužen je optimalnu popunu smještajnih kapaciteta, organizira, koordinira i nadzire rad svih poslova koji pripadaju recepciji kao što su rezervacije, otkazivanje rezervacije, smještaj, blagajna, telekomunikacije, mjenjačnica, komunikacija i odnos prema gostima, obavlja poslove prijema, obračuna i naplate usluga, vodi sistem popune kapaciteta rezervacije soba, rezervacije usluga i rezervacije grupa za maksimalnu popunjenost, stvara i održava dobre odnose među uposlenicima i gostima, komunicira sa gostima, prima prigovore, primjedbe i sugestije te u skladu sa ovlaštenjem odgovara na njih ili ih prosleđuje odgovornim osobama, brine se o kompletnoj administraciji recepcije, radi i druge poslove koje mu povjeri nadređeni a u skladu sa njegovim stručnim sposobnostima.
6. Kuhar SSS- priprema radno mjesto, potreban alat i strojeve za pripremu jela,samostalno priprema sva jela koja su na jelovniku uključujući i desert i to: radi sve poslove vezane za slastičarnu i pekaru, priprema razne vrste tijesta i to: razne vrste dizanog tijesta, savijače, prhko tijesto, hrskavo tijesto, razne biskvite, mase svih vrsta, kolače, torte, kreme, priprema voćnih salata i kupova, priprema tople kolače, varence, pudinge, prepečene palačinke, preljeve za kolače te razne omlete, prema postojećim standardima, receptima i normativima, peče sve slastičarske proizvode i konfekcionira gotove proizvode u komade prema postojećim normativima, vrši sve moguće pripreme i za buduću smjenu, obavlja i druge poslove iz ugovora.

7. Spremačica NK - svakodnevno ili periodično održava čistoću brisanjem, čišćenjem, pranjem, usisavanjem i dezinfekcijom površina i predmeta na odjeljenju, kao i provjetravanjem bolesničkih soba i ostalih prostorija na odjeljenju,redovno, a po potrebi i vanredno vrši poslove čišćenja bolesničkih soba i svih ostalih prostorija na odjeljenju: zidova, prozora, vrata, stropova, namještaja, sanitarnih uređaja i radnih površina u svim prostorijama, vrši prikupljanje i klasiranje prljavog veša, te transport u vešeraj na propisan način, vrši distribuciju čistog veša, uključujući i peškire u sobe, ambulantu i druge dijelove Ustanove,namješta krevete, mijenja posteljinu na krevetima,obavlja poslove čišćenja u sobi za intervenciju, hodnicima, čekaonicama, sobama za odmor i sanitarnim čvorovima, uz poštivanje univerzalnih mjera kontrole infekcije,obavlja i druge poslove iz ugovora.
III

Opšti uslovi:
Svi kandidati trebaju ispunjavati slijedeće opšte uslove:
1.  da je državljanin BiH,

2.  da je stariji od 18 godina,
3.  da je zdravstveno sposoban za obavljanje poslova za koje se prijavljuje.
Posebni uslovi:
Kandidati koji se prijavljuju trebaju ispunjavati sljedeće posebne uslove za pozicije kako slijedi:
1. 
Doktor specijalista fizikalne medicine i rehabilitacije VSS: Medicinski fakultet, specijalizacija fizikalne medicine i rehabilitacije ili reumatolog, položen specijalistički ispit, licenca, rad na računaru;
2. 
Diplomirani fizioterapeut I ciklusa ili viši fizioterapeut VŠS: I ciklus visokog obrazovanja zdravstvenog smjera, fizioterapeut ili VŠS VI stepen, položen stručni ispit, licenca, rad na računaru;
3.
Fizioterapeutski tehničar – SSS: Medicinska škola - smjer fizioterapetski tehničar, položen stručni ispit, licenca, rad na računaru, 2 godine radnog iskustva;
4. 
Medicinski tehničar – SSS: Medicinska škola - opšti smjer, položen stručni ispit, licenca, rad na računaru;
5. 
Recepcionar – SSS- četverogodišnja škola: Turističko – ugostiteljska škola, gimnazija, tehnička ili informatička škola, rad na računaru, aktivno poznavanje engleskog jezika; 
6.  Kuhar – SSS – četverogodišnja škola: Ugostiteljska škola - smjer kuhar, rad na računaru; 
7. 
Spremačica – NK: Osnovna škola.
Ispunjenost opštih i posebnih uslova Javnog oglasa računa se danom prijave na Javni oglas.

IV

Prilikom prijave na Javni oglas, kandidati su obavezni popuniti Prijavni obrazac koji mogu pronaći na web stranici JZU Banja „Ilidža“ Gradačac (www.banjagradacac.com) odjeljak „oglasi“, ili ga preuzeti na protokolu JZU Banja „Ilidža“ Gradačac i uz isti dostaviti traženu dokumentaciju kao dokaz o ispunjavanju opštih i posebnih uslova u zatvorenoj koverti, i to po pozicijama kako slijedi:
1.
 Doktor specijalista fizikalne medicine i rehabilitacije VSS:
· prijavni obrazac;
· diploma o završenom Medicinskom fakultetu; 

· potvrda/ uvjerenje o položenom specijalističkom ispitu iz oblasti fizikalne medicine i rehabilitacije ili reumatologije; 

· licenca;
· potvrda/ certifikat/ uvjerenje o poznavanju rada na računaru;
· uvjerenje o državljanstvu; 
· izvod iz matične knjige rođenih;
· PBA 3 obrazac (cips).
2.
Diplomirani fizioterapeut I ciklusa ili viši fizioterapeut VŠS:
· prijavni obrazac;
· diploma o završenom I ciklusu visokog obrazovanja  ili VŠS VI stepen zdravstvenog smjera – fizioterapeut;
· potvrda/ uvjerenje o položenom stručnom ispitu;
· licenca;
· potvrda/ certifikat/ uvjerenje o poznavanju rada na računaru;

· uvjerenje o državljanstvu; 

· izvod iz matične knjige rođenih;
· PBA 3 obrazac (cips).

3.
Fizioterapeutski tehničar – SSS:

· prijavni obrazac;
· diploma o završenoj medicinskoj školi – smjer fizioterapeutski tehničar;
· potvrda/ uvjerenje o položenom stručnom ispitu;
· licenca;
· potvrda/ certifikat/ uvjerenje o poznavanju rada na računaru;

· potvrda/ uvjerenje o radnom iskustvu; 

· uvjerenje o državljanstvu; 

· izvod iz matične knjige rođenih;
· PBA 3 obrazac (cips).

4.
 Medicinski tehničar – SSS:
· prijavni obrazac;
· diploma o završenoj medicinskoj školi – opšti smjer;

· potvrda/ uvjerenje o položenom stručnom ispitu,

· licenca,

· potvrda/ certifikat/ uvjerenje o poznavanju rada na računaru;

· uvjerenje o državljanstvu; 

· izvod iz matične knjige rođenih;
· PBA 3 obrazac (cips).

5. 
Recepcionar – SSS:
· prijavni obrazac;
· diploma o završenoj četverogodišnjoj školi: turističko – ugostiteljska škola, gimnazija, tehnička ili informatička škola;
· potvrda/ certifikat/ uvjerenje o aktivnom poznavanju engleskog jezika;
· potvrda/ certifikat/ uvjerenje o poznavanju rada na računaru;

· uvjerenje o državljanstvu; 

· izvod iz matične knjige rođenih;
· PBA 3 obrazac (cips).

6. 
Kuhar – SSS:
· prijavni obrazac;
· diploma o završenoj četverogodišnjoj školi - Ugostiteljska škola - smjer kuhar;
· potvrda/ certifikat/ uvjerenje o poznavanju rada na računaru;

· uvjerenje o državljanstvu; 

· izvod iz matične knjige rođenih;
· PBA 3 obrazac (cips).

7.
Spremačica - NK:

· prijavni obrazac;
· diploma o završenoj osnovnoj školi;
· uvjerenje o državljanstvu; 

· izvod iz matične knjige rođenih;
· PBA 3 obrazac (cips).

Kandidati koji imaju radno iskustvo poželjno je da za isto dostave dokaze o ranijem radnom iskustvu (preporuke ranijih poslodavaca ili obrazovnih institucija).
Kandidati koji po posebnom zakonu imaju prioritet u zapošljavanju, uz prijavu trebaju dostaviti i odgovarajuću dokumentaciju kojom se to dokazuje (potvrda, uvjerenje i sl.), te se pozvati na poseban zakon po kojem imaju prednost. 

V

Kriteriji za bodovanje kandidata:

Postupak izbora radnika provodi Komisija za razmatranje prijava kandidata u skladu sa postupkom, načinom i kriterijima koji su propisani Zakonom o radu i internim aktima ustanove. U skladu sa internim aktima ustanove Komisija će izvršiti rangiranje kandidata na osnovu vrednovanja slijedećih kriterija:

a) Provjera znanja, radnih i stručnih sposobnosti i vještina putem pismenog ispita,
b) Usmeni ispit/intervju,
c) Bodovi koje kandidati ostvare u skladu sa Zakonom o dopunskim pravima branilaca i članova njihovih porodica i Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona.

Pismeni ispit kandidata bit će proveden u vidu testa koji će se sastojati od 10 pitanja. Svaki tačan odgovor na pitanje ocjenjuje se sa jednim bodom. Kandidati koji na pismenom ispitu ostvare najmanje 70% od ukupnog broja bodova stiču pravo da pristupe na usmeni ispit. Kandidati koji na pismenom ispitu ostvare manje od 70% od ukupnog broja bodova isključuju se iz dalje procedure prijema u radni odnos.

Na usmenom ispitu svaki član komisije će ocjenjivati kandidata dodjeljujući mu određeni broj bodova između jedan i četiri. Ukupnu ocjenu kandidata na usmenom ispitu će činiti zbir bodova datih od strane svakog člana komisije. 
Bodovi po osnovu pripadnosti nekoj od kategorija branilaca i članova njihovih porodica dodjeljivati će se u skladu sa Zakonom o dopunskim pravima branilaca i članova njihovih porodica  i Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona.

Kandidati koji se prijavljuju na poziciju broj 6. i 7. ne polažu pismeni ispit.
VI

Prijavu na Oglas sa dokazima o ispunjavanju uslova dostaviti lično na protokol ustanove ili na adresu:
JZU Centar za fizikalnu medicinu, rehabilitaciju i banjsko liječenje “Ilidža” Gradačac, Hazna bb, 76250 Gradačac, sa naznakom:

Prijava na oglas za prijem u radni odnos - “ Naziv radnog mjesta i redni broj pozicije/a sa oglasa za prijem u radni odnos na koje se kandidat prijavljuje - NE OTVARAJ“

VII

Prijave se dostavlju u roku od 8 dana od dana objavljivanja Oglasa u dnevnom listu ”Dnevni avaz” i web stranici JZU Centar za fizikalnu medicinu, rehabilitaciju i banjsko liječenje “Ilidža” Gradačac, te je posljednji dan za podnošenje prijava četvrtak 14.08.2025. godine.

Dokumentacija kojom se dokazuje ispunjavanje uslova Oglasa, moraju biti ovjerene kopije (ne starije od 3 mjeseca). 
JZU Centar za fizikalnu medicinu, rehabilitaciju i banjsko liječenje “Ilidža” Gradačac nije u obavezi vraćanja dokumentacije koja se prilaže uz prijavu.

Svi prijavljeni kandidati, pismenim putem, biti će obaviješteni o rezultatima raspisanog oglasa.
Nepotpune, neblagovremene i neuredne prijave se neće razmatrati.

Komisija za izbor kandidata za prijem u radni odnos će pisanim putem obavijestiti kandidate, čije su prijave uredne, potpune i blagovremene, o terminu polaganja pismenog ispita.Kandidati koji na pismenom ispitu ostvare manje od 70% od ukupnog broja bodova isključuju se iz dalje procedure prijema u radni odnos.

Kandidati koji budu izabrani, biti će u obavezi da, najkasnije u roku od osam dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnih mjesta za koja su izabrani.

JZU Banja „Ilidža“ Gradačac nema obavezu vraćanja dokumentacije kandidatima.

